บือร์นาร์ดู ซิลวา

บือร์นาร์ดู มอตา ไวกา ดึ การ์วัลยู อี ซิลวา (; เกิดเมื่อวันที่ 10 สิงหาคม ค.ศ. 1994) เป็นนักฟุตบอลอาชีพชาวโปรตุเกส โดยในตำแหน่งกองกลางตัวรุกและปีกขวาให้กับสโมสรแมนเชสเตอร์ซิตีและทีมชาติโปรตุเกส

 สโมสรอาชีพ 
 ไบฟีกา 
บือร์นาร์ดู ซิลวา เริ่มต้นอาชีพโดยการเป็นนักเตะเยาวชนของไบฟีกา ลงเล่นให้ทีมไบฟีกา เบ ในซึกุงดาลีกา ฤดูกาล 2013–2014 พบกับตรูเฟ็งซือในวันที่ 10 สิงหาคม 2013

ในวันที่ 19 ตุลาคม ค.ศ. 2013 ซิลวาลงเล่นเป็นเกมแรกให้กับไบฟีกาขณะมีอายุ 19 ปี ในรายการตาซาดึปูร์ตูกัล ฤดูกาล 2013–2014 รอบที่สาม ชนะกลูบือดึชปูร์ตีวูดึซิงไฟช์ โดยลงเล่นในนาทีที่ 80 และด้วยฟอร์มที่ยอดเยี่ยมกับไบฟีกา เบ ในซึกุงดาลีกา ฤดูกาล 2013–2014 ทำให้เขาได้รับรางวัลผู้เล่นดาวรุ่งแห่งปีในซึกุงดาลีกา ซิลวาเป็นผู้เล่นของไบฟีกาในปีที่ทีมเป็นผู้ชนะเลิศในปรีไมราลีกา ฤดูกาล 2013–2014

 มอนาโก 
 ฤดูกาล 2014–2015 
วันที่ 7 สิงหาคม ค.ศ. 2014 ซิลวาเข้าร่วมทีมมอนาโกในลีกเอิงด้วยสัญญายืมตัว 1 ฤดูกาล ซิลวาลงเล่นนัดแรกให้มอนาโกเมื่อวันที่ 17 สิงหาคม นัดบุกเยือนบอร์โด โดยเปลี่ยนตัวลงไปแทนลูกัส โอกัมโปส ในครึ่งหลัง 

วันที่ 21 กันยายน ซิลวาทำประตูแรกให้กับมอนาโก ในลีกเอิง โดยเอาชนะแก็งก็อง 1–0 

วันที่ 14 ธันวาคม ซิลวาทำประตูให้มอนาโกชนะมาร์แซย์ 1–0

วันที่ 20 มกราคม ค.ศ. 2015 ไบฟีกาประกาศว่ามอนาโกได้ทำสัญญาอย่างเป็นทางการกับซิลวา มีระยะสัญญาถึง 30 มิถุนายน ค.ศ. 2019

วันที่ 10 เมษายน ค.ศ. 2015 ซิลวายิง 2 ประตู ให้ทีมมอนาโกชนะก็อง 3–0

 ฤดูกาล 2015–2016 
วันที่ 10 สิงหาคม ค.ศ. 2015 ซิลวาต่อสัญญาเพิ่มกับมอนาโก สัญญาจะสิ้นสุดในเดือนมิถุนายน ค.ศ. 2020

 ฤดูกาล 2016–2017 
ในรายการยูฟ่าแชมเปียนส์ลีก ฤดูกาล 2016–2017 รอบแบ่งกลุ่ม นัดบุกไปเยือนซีเอสเคเอ มอสโก ในวันที่ 18 ตุลาคม ค.ศ. 2016 ซิลวาทำประตูในนาทีที่ 87 ทำให้เสมอกันไป 1–1 เมื่อจบเกม

วันที่ 15 มกราคม ค.ศ. 2017 ซิลวายิง 2 ประตู ช่วยให้มอนาโกบุกชนะมาร์แซย์ 4–1 และช่วยให้มอนาโกกลับมาเกาะกลุ่มหัวตารางของลีกเอิงในสัปดาห์ที่ 5 

วันที่ 29 มกราคม ทำประตูในนาทีที่ 92 หลังจากเอดินซอน กาบานี ทำประตูในนาทีที่ 81 เสมอกับปารีแซ็ง-แฌร์แม็งไป 1–1 เมื่อจบเกมที่ปาร์กเดแพร็งส์ ช่วยให้มอนาโกขึ้นไปอยู่อันดับ 1 ของลีก

ซิลวาจบฤดูกาล 2016–2017 โดยทำประตู 8 ครั้ง และจ่ายบอลให้ทำประตู 9 ครั้งในลีกเอิง และทำประตู 11 ครั้งจ่ายบอลให้ทำประตู 12 ครั้งจากการลงสนามทั้งหมด 58 นัด

 แมนเชสเตอร์ซิตี 
วันที่ 26 พฤษภาคม ค.ศ. 2017 แมนเชสเตอร์ซิตีประกาศว่าซิลวาได้ทำสัญญา 5 ปีกับสโมสร หลังผ่านการตรวจร่างกายกับทีมแพทย์สโมสร การซื้อผู้เล่นครั้งนี้ไม่มีการเปิดเผยค่าตัว แต่คาดกันว่าน่าจะอยู่ที่ประมาณ 50 ล้านยูโร (43.5 ล้านปอนด์)

ซิลวาเข้าร่วมทีมอย่างเป็นทางการในวันที่ 1 กรกฎาคม ค.ศ. 2017 ก่อนเปิดฤดูกาล 2017–2018

 ทีมชาติ 
ในปี ค.ศ. 2013 ซิลวาได้เข้าร่วมกับทีมชาติโปรตุเกสในรายการฟุตบอลชิงแชมป์แห่งชาติยุโรป รุ่นอายุไม่เกิน 19 ปี และสามารถเข้ารอบรองชนะเลิศ ซิลวาได้รับการเสนอชื่อจากนักข่าวของยูฟ่าให้เป็นหนึ่งในนักเตะยอดเยี่ยมประจำรายการ

วันที่ 31 มีนาคม ค.ศ. 2015 ซิลวามีชื่อติดทีมชาติชุดใหญ่ โดยนัดนั้นแพ้ฟุตบอลทีมชาติกาบูเวร์ดี 0–2 ในนัดกระชับมิตร

วันที่ 27 มิถุนายน ค.ศ. 2015 ซิลวาทำประตูแรกกับทีมชาติโปรตุเกส รุ่นอายุไม่เกิน 21 ปี จบเกมชนะเหนือทีมชาติเยอรมนี รุ่นอายุไม่เกิน 21 ปี ไป 5–0 ในรอบรองชนะเลิศรายการฟุตบอลชิงแชมป์แห่งชาติยุโรป ชุดอายุต่ำกว่า 21 ปี ที่สาธารณรัฐเช็ก ซิลวาไม่มีชื่อกับทีมชาติโปรตุเกสในรายการฟุตบอลชิงแชมป์แห่งชาติยุโรป 2016 เนื่องจากมีอาการบาดเจ็บ

ซิลวามีชื่อติดทีมชาติอีกครั้งในรายการฟีฟ่าคอนเฟเดอเรชันส์คัพ 2017 ณ ประเทศรัสเซีย โปรตุเกสไปถึงรอบรองชนะเลิศ พบกับชิลี และชิลีพลาดการทำประตูจากลูกจุดโทษในช่วงท้ายของเกม ทำให้เสมอกันไป 0–0 ต่อมาซิลวาพลาดการลงเล่นในรอบที่สามที่โปรตุเกสแพ้เม็กซิโก 2–1

 ชีวิตส่วนตัว 
สื่อระบุภาษาอังกฤษของซิลวาว่า "สมบูรณ์แบบ" ส่วนหนึ่งมาจากพ่อแม่ส่งตัวเขาไปโรงเรียนที่สอนโดยใช้ภาษาอังกฤษในลิสบอนตอนอายุ 6 ขวบ นอกจากภาษาอังกฤษและภาษาโปรตุเกสที่เป็นภาษาแม่แล้ว เขายังสามารถพูดภาษาฝรั่งเศสและสเปนด้วย Matilde Fidalgo ลูกพี่ลูกน้องที่เกิดใน ค.ศ. 1994 เล่นให้กับโปรตุเกสและแมนเชสเตอร์ซิตีฝั่งผู้หญิง ซิลวามีเฟรนช์บูลด็อกชื่อจอห์น สโตนส์ ซึ่งนำชื่อมาจากนักฟุตบอล ซิลวาเป็นแฟนบอลสปอร์ลิชบัวอีไบฟีกา ณ วันที่ 1 กรกฎาคม ค.ศ. 2023 เขาแต่งงานกับ Inês Tomaz

 สถิติอาชีพ 

 สโมสร 

+ สถิติการลงเล่น การทำประตูต่อสโมสร ฤดูกาล และทั้งหมดสโมสรฤดูกาลลีกบอลถ้วยบอลลีกคัพบอลยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูไบฟีกา เบ2013–14ซึกุงดาลีกา387————387ไบฟีกา2013–14ปรีไมราลีกา10101000—30มอนาโก (ยืมตัว)2014–15ลีกเอิง152112030—213มอนาโก2014–15ลีกเอิง177201040—2472015–16ลีกเอิง327301080—4472016–17ลีกเอิง3783030153—5811รวม101249170303—14728แมนเชสเตอร์ซิตี2017–18พรีเมียร์ลีก356316191—5392018–19พรีเมียร์ลีก3674220841051132019–20พรีเมียร์ลีก346416170105282020–21พรีเมียร์ลีก2623230131—4552021–22พรีเมียร์ลีก35832001131050132022–23พรีเมียร์ลีก3445020133105572023–24พรีเมียร์ลีก246320061313610รวม22439251019267137134265รวมทั้งหมด364703511272971671530100

 ทีมชาติ 

ทีมชาติปีลงเล่นประตูโปรตุเกส20155020164120171212018121201910320208120211312022140202393รวม8711

 การทำประตูในทีมชาติ 

ช่องคะแนนระบุคะแนนหลังซิลวาทำประตูได้

# วันที่สถานที่ทำประตูคู่แข่งคะแนนผลรายการ11 กันยายน 2016อึชตาดียูดูเบซา โปร์ตู ประเทศโปรตุเกส74–05–0กระชับมิตร224 มิถุนายน 2017สนามกีฬาเครสตอฟสกี เซนต์ปีเตอส์เบร์ก ประเทศรัสเซีย142–04–0ฟีฟ่าคอนเฟเดอเรชันส์คัพ 2017311 ตุลาคม 2018สนามกีฬาไซลีเชีย Chorzów ประเทศโปแลนด์323–13–2ยูฟ่าเนชันส์ลีก ฤดูกาล 2018–19 ลีกเอ47 กันยายน 2019สนามกีฬาเรดสตาร์ เบลเกรด ประเทศเซอร์เบีย384–24–2 ฟุตบอลชิงแชมป์แห่งชาติยุโรป 2020 รอบคัดเลือก511 ตุลาคม 2019สนามกีฬาฌูแซ อัลวาลาดึ ลิสบอน ประเทศโปรตุเกส401–03–0  ฟุตบอลชิงแชมป์แห่งชาติยุโรป 2020 รอบคัดเลือก614 พฤศจิกายน 2019Estádio Algarve ฟารู ประเทศโปรตุเกส425–06–0  ฟุตบอลชิงแชมป์แห่งชาติยุโรป 2020 รอบคัดเลือก714 ตุลาคม 2020สนามกีฬาฌูแซ อัลวาลาดึ ลิสบอน ประเทศโปรตุเกส481–03–0ยูฟ่าเนชันส์ลีก ฤดูกาล 2020–21 ลีกเอ87 กันยายน 2021สนามกีฬาโอลิมปิก บากู ประเทศอาเซอร์ไบจาน611–03–0ฟุตบอลโลก 2022 รอบคัดเลือก923 มีนาคม 2023สนามกีฬาฌูแซ อัลวาลาดึ ลิสบอน ประเทศโปรตุเกส792–04–0ฟุตบอลชิงแชมป์แห่งชาติยุโรป 2024 รอบคัดเลือก1026 มีนาคม 2023Stade de Luxembourg นครลักเซมเบิร์ก ประเทศลักเซมเบิร์ก804–06–0ฟุตบอลชิงแชมป์แห่งชาติยุโรป 2024 รอบคัดเลือก1117 มิถุนายน 2023อิชตาดียูดาลุช ลิสบอน ประเทศโปรตุเกส811–03–0ฟุตบอลชิงแชมป์แห่งชาติยุโรป 2024 รอบคัดเลือก

 เกียรติประวัติ 

 สโมสรไบฟีกา 
ปรีไมราลีกา : 2013–2014
 ตาซาดึปูร์ตูกัล: 2013–2014
 ตาซาดาลีกา: 2013–2014

มอนาโก
ลีกเอิง : 2016–2017
แมนเชสเตอร์ซิตี
 พรีเมียร์ลีก: 2017–18, 2018–19,2020–21,2021–22,2022–23
 เอฟเอคัพ: 2018–19, 2022-2023
 อีเอฟแอลคัพ:  2017–18, 2018–19, 2019-2020, 2020-2021
 เอฟเอคอมมิวนิตีชีลด์: 2018, 2019
 ยูฟ่าซูเปอร์คัพ 2023 
 ยูฟ่า​แชมเปียนส์​ลีก​ รองชนะเลิศ​ 2020–2021  ชนะเลิศ2022-2023
 ฟุตบอลชิงแชมป์สโมสรโลก : ชนะเลิศ 2023
 ทีมชาติโปรตุเกส 
ยูฟ่าเนชันส์ลีก: 2018–19
 ฟีฟ่าคอนเฟเดอเรชันส์คัพ : อันดับที่ 3 2017
 ฟุตบอลชิงแชมป์แห่งชาติยุโรป ชุดอายุต่ำกว่า 21 ปี : รองชนะเลิศ 2015

 รางวัลส่วนตัว 
 ผู้เล่นดาวรุ่งแห่งปีในซึกุงดาลีกา: 2013–2014
 ผู้เล่นซึกุงดาลีกายอดเยี่ยมประจำเดือนของสหการนักฟุตบอลอาชีพแห่งชาติ (โปรตุเกส): ตุลาคม 2013, ธันวาคม 2013, มกราคม 2014
 ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2013: ทีมยอดเยี่ยมประจำรายการ
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015: ทีมยอดเยี่ยมประจำรายการ
 ผู้เล่นยอดเยี่ยมประจำเดือนของสหภาพนักฟุตบอลอาชีพแห่งชาติ (ฝรั่งเศส): มกราคม 2017
 ทีมลีกเอิงแห่งปีของสหภาพนักฟุตบอลอาชีพแห่งชาติ (ฝรั่งเศส): 2016–2017

 อ้างอิง 

 แหล่งข้อมูลอื่น 

Profile at the Manchester City F.C. website

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวโปรตุเกส
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในปรีไมราลีกา
หมวดหมู่:ผู้เล่นในลีกเอิง
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากลิสบอน
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่าเนชันส์ลีก